Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
On ilmiselvää, että ihmiset haluavat toistensa hyväksyntää.
Haluamme saada toisiltamme kunnioitusta, arvostusta, -
ihailua ja hyväksyntää. Se on luonnollista.
On hyvä saada kunnioitusta toisilta, -
kunhan se tulee vanhurskaasta näkökulmasta.
Maailma torjuu sen, mitä teet kuuliaisuudesta Jumalalle.
Maailman ihmiset muuttuvat luonteeltaan yhä enemmän.
Profeettojen mukaan lopun aikoina -
maailma sanoo hyvää pahaksi ja pahaa hyväksi.
Jos etsit hyväksyntää toisilta, -
joudut pettymään, mitä lähemmäksi lopun ajat tulevat.
Miten viisas toimii?
Kuten Paavali sanoo Gal. 1:10:ssä: -
"Jos tahtoisin olla ihmisille mieliksi, en olisi Jumalan palvelija."
Asia on juuri niin.
Olet joko ihmisten miellyttäjä, joka etsii heidän tunnustustaan -
ja heidän kunnianosoituksiaan, -
tai olet Jumalan palvelija. Et voi olla molempia.
Maailma on muuttumassa voimakkaasti.
Siitä Heprealaiskirjeessä opetettiin viime viikolla.
Siellä oli esimerkki Messiaasta, -
jonka yhteiskunta hylkäsi. Hänet työnnettiin leirin ulkopuolelle.
Siksi hän ei kuollut Temppelivuorella.
Sovituspäivän uhrit annettiinkin leirin ulkopuolella.
"Menkäämme siis hänen tykönsä ulkopuolelle leirin..."
Menkäämme yhteiskuntamme käsitysten ulkopuolelle.
Menkäämme hengellisten johtajienkin käsitysten ulkopuolelle.
Menkäämme Messiaan luo leirin ulkopuolelle, -
vaikka se joskus tarkoittaakin hänen pilkkansa kantamista.
Älkäämme yrittäkö miellyttää ihmisiä vaan Jumalaa.
Avataan Raamatusta Heprealaiskirjeen luku 13.
Jäimme viimeksi jakeeseen 14, -
jossa puhutaan toivosta.
"...sillä ei meillä ole täällä pysyväistä kaupunkia, -
vaan tulevaista me etsimme."
Tulevaisella viitataan Jumalan valtakunnan niihin puoliin, -
joita emme vielä näe emmekä koe -
mutta jotka ovat meitä siellä odottamassa.
"Jumala ei ole väärämielinen, niin että hän unhottaisi hyvät työnne."
Siinä puhutaan töistä, jotka tuovat ilmi Jumalan luonnetta.
Kaipaatko sinä tulevia?
Vai tahdotko omaisuutta täällä maan päällä?
Kuuluisa rabbi Shimon bar Yochai eli noin 2000 vuotta sitten.
Hänellä oli opetuslapsia, joista yksi lähti.
Hän lähti elämään eri tavalla, kuin rabbi Yochai oli opettanut.
Muutaman vuoden päästä hän palasi rabbin luo rikkaana miehenä.
Mies teki opetuslapsiin suuren vaikutuksen.
Syvällä sisimmässään hekin tahtoivat rikastua.
Legenda kertoo, -
että miehen lähdettyä rabbi puhui opetuslapsilleen.
Galileassa oli laakso täynnä kultaa.
Hän sanoi opetuslapsilleen: "Hakekaa sieltä niin paljon kultaa kuin tahdotte.
Mutta huomatkaa, että tämän maailman omaisuus -
vähennetään siitä, mitä teillä on oleva Jumalan valtakunnassa."
Kertomuksessa kysytään, mikä sinulle on tärkeintä: -
tämän maailman ajalliset asiat vai Jumalan valtakunnan ikuiset asiat.
Näistä asioista Heprealaiskirjeessä on yritetty opettaa.
"...ei meillä ole täällä pysyväistä kaupunkia, -
vaan tulevaista me etsimme." Jae 15: -
"Uhratkaamme siis hänen kauttansa Jumalalle joka aika kiitosuhria..."
Meidän tehtävämme ei ole etsiä yhteiskunnan, -
hengellisen yhteisömme eikä maailman hyväksyntää -
vaan olkaamme niitä, -
jotka "hänen kauttaan uhraavat Jumalalle joka aika kiitosuhria".
Messias asettaa meidät asemaan, jossa voimme ylistää Jumalaa.
Kun Jumalan ylistäminen on sinulle tärkeää, saat toisenlaisen asenteen.
Kun tavoitteenasi on ylistää Jumalaa, sinun pitää rukoilla ymmärrystä.
Kun jotain tapahtuu, kysy, miksi siitä pitäisi ylistää Jumalaa.
Hän on kaikessa arvollinen saamaan ylistyksen.
Ylistäminen muuttaa sen, mihin keskityt.
Kun alat ymmärtää, miksi Jumalaa pitäisi ylistää eri asioista, -
alat nähdä asioita eri näkökulmasta.
Alat nähdä tilaisuuksia elää kunnioitettavaa elämää.
Kun toiset uskovat näkevät sen, -
he näkevät Jumalan toimivan.
Ne näkevät hyvät tekomme ja ylistävät niistä taivaallista Isäämme, -
koska näkevät hänen tekevän työtä elämässämme.
Kaiken hyvän, minkä saamme aikaan, on Jumala tehnyt kauttamme -
Pyhän Henkensä kautta.
"Uhratkaamme siis hänen kauttansa Jumalalle joka aika kiitosuhria, -
se on: niiden huulten hedelmää, -
jotka hänen nimeänsä ylistävät [tunnustavat]."
Jumalan nimen tunnustaminen ei ole vain sanallista: -
"Ylistän sinua. Palvon sinua. Korotan sinua."
Jumalan nimi tarkoittaa hänen luonnettaan.
Tuomme julki hänen luonnettaan elämässämme.
Ylistys kumpuaa siitä, että hän elää meissä ja meidän kauttamme.
"Mutta älkää unhottako tehdä hyvää ja jakaa omastanne, -
sillä senkaltaisiin uhreihin Jumala mielistyy."
Jae 17: "Olkaa kuuliaiset johtajillenne ja tottelevaiset, -
sillä he valvovat teidän sielujanne..."
Edellä sanottiin: "Muistakaa johtajianne, -
jotka ovat puhuneet teille Jumalan sanaa."
Olkaa heille tottelevaiset, "sillä he valvovat teidän sielujanne".
He valvovat hengellistä tilaamme.
"...niinkuin ne, joiden on tehtävä tili, -
että he voisivat tehdä sitä ilolla eikä huokaillen; -
sillä se ei ole teille hyödyllistä."
Haluan selittää, mitä tässä tarkoitetaan.
Meidän tulee pitää hengellisiä johtajiamme arvossa, -
koska Jumala on heidät sille paikalle laittanut ja antanut heille tietoa, -
jotta he voisivat olla sinulle avuksi.
Sielun valvominen tarkoittaa, -
että hengellinen johtaja auttaa sinua myönteisesti kasvamaan uskossasi.
Hengellisen johtajan täytyy tehdä tiliä sinusta Jumalalle.
Olisi hyvä, että hän voisi valvoa sieluasi iloiten, -
koska muuten siitä ei ole sinulle hyötyä.
Heprealaiskirjeen kirjoittaja, jonka nimeä ei tiedetä, -
alkaa lopetella kirjettä luvun 13 jakeessa 18.
Hän haluaa tulla seurakunnan luo, jolle hän kirjoittaa.
"Rukoilkaa meidän edestämme; -
sillä me tiedämme, että meillä on hyvä omatunto..."
Kirjoittaja sanoo: "Me olemme hengellisiä johtajianne.
Rukoilkaa puolestamme.
Meillä on hyvä omatunto siitä, mitä olemme teille sanoneet."
Jae 18 jatkuu: -
"...koska tahdomme kaikessa hyvin vaeltaa."
"Vielä hartaammin kehoitan teitä näin tekemään, -
että minut sitä pikemmin annettaisiin teille takaisin."
Hän kehottaa: "Rukoilkaa puolestamme, -
jotta käytöksemme, jonka uskomme olleen oikea, -
vahvistettaisiin, ja saisimme tilaisuuden tulla pian luoksenne."
Jae 20: -
"Mutta rauhan Jumala, joka on kuolleista nostanut hänet, -
joka iankaikkisen liiton veren kautta on se suuri lammasten paimen, -
meidän Herramme Jeesuksen..."
Tässä siirrytään toiseen aiheeseen.
Hän sanoo: "Tahdomme tulla luoksenne, -
mutta rauhan Jumala, joka nosti Messiaan kuolleista, on tärkeämpi.
Tässä ei puhuta kuolleista herättämisestä vaan nostamisesta.
Huomaa, miten tässä puhutaan Messiaasta -
suurena lammasten paimenena. Hän on oikea johtaja.
Aina kun hengellinen johtaja tekee jotain oikein, se johtuu Messiaasta.
Suuri lammasten paimen on toiminut hengellisen johtajan kautta.
Herra Jeesus on tuonut meidät iankaikkiseen liittoon verensä kautta.
Jae 21: -
"...hän tehköön teidät kykeneviksi kaikkeen hyvään, -
Tai: "Valmistakaa itsenne ennen kaikkea hyviä töitä varten, -
voidaksenne toteuttaa hänen tahtonsa, ja vaikuttakoon teissä sen, -
mikä on hänelle otollista, Jeesuksen Kristuksen kautta; -
hänelle kunnia aina ja iankaikkisesti! Amen."
Tässä sanankohdassa ilmaistaan hyvin tärkeä totuus.
"Valmistakaa itsenne kaikkiin hyviin töihin."
Mistä tiedämme, mikä hyvä työ on?
Opimme sen esimerkiksi tutkimalla Jumalan kaikkia käskyjä.
Haluan vielä puhua Tooran 613 käskystä.
Rabbit sanovat näin: -
Kun tutkimme käskyjä ja opimme Tooran luonnetta, -
opimme erottamaan, kuka Messias on.
Evankeliumeissa sanotaan kerta toisensa jälkeen, -
että Messias yritettiin saada kiinni synnistä, mutta hän ei tehnyt syntiä.
Eli hän ei koskaan rikkonut Tooran käskyjä.
Jotkut Tooran käskyistä ovat naisille, toiset kuninkaille jne.
Mutta Jeesus toteutti kaikki itseään koskevat Tooran käskyt täydellisesti.
Hän toi ilmi vanhurskauden.
Meidän tulee olla valmiita kaikkiin hyviin tekoihin -
"...voidaksenne toteuttaa hänen tahtonsa."
Opimme tästä sen, että kun teemme Tooran mukaisia hyviä töitä, -
olemme valmiita tekemään Jumalan tahdon.
Jumalan käskyjen noudattaminen on ilmestyksen lähde.
Tiedän, mikä hänen tahtonsa elämääni varten on, -
kun noudatan hänen Sanaansa.
"... ja vaikuttakoon teissä sen, mikä on hänelle otollista, -
Jeesuksen Kristuksen kautta; hänelle kunnia aina ja iankaikkisesti! Amen."
Jae 22: "Minä pyydän teitä, veljet: -
kestäkää tämä kehoituksen [rohkaisun] sana..."
Kyse on siitä, mitä hän on juuri kirjoittanut -
valmiina olemisesta kaikkiin hyviin tekoihin, -
jotta tekisimme hänen tahtonsa.
Usein tämä hengellinen periaate jätetään seurakunnissa huomiotta: -
Kuuliaisuudesta syntyy ilmestystä.
Opit tietämään, mitä Jumala elämältäsi tahtoo.
Haluan toistaa tämän perusasian.
Epäröin kuitenkin, koska jotkut eivät ole asiasta kuulleetkaan.
Jos minulla on vaikeaa, miten pitäisi toimia?
Missä minun pitäisi asua? Missä tehdä työtä? Ne ovat tärkeitä kysymyksiä.
Jotkut ovat kyselleet Herralta mutta sanovat, etteivät kuule mitään.
Vastaan: Entä oletko kuuliainen Jumalalle?
Kuuliainenko? Minähän juuri kysyn Jumalalta neuvoa, mutten kuule.
Mutta sinulla on jo Jumalan neuvot hänen Sanassaan ja käskyissään.
Ole kuuliainen Jumalan Sanalle ja käskyille.
Kun teet niin, Jumala alkaa ilmoittaa sinulle asioita -
ja opastaa päätöksissä, joita sinun on tehtävä.
Näitä ovat esimerkiksi asuinpaikka, työpaikka ja aviopuoliso.
Sanassa ei lue: "John, mene Susanin kanssa naimisiin."
"Bill, hanki työpaikka Buffalosta."
Kun noudatamme Sanan käskyjä, saamme ymmärrystä päätöksiin.
Jae 21: -
"Valmistautukaa kaikkiin hyviin töihin, -
voidaksenne toteuttaa hänen tahtonsa..."
Jos et tee hyviä tekoja, et kykene tekemään hänen tahtoaan.
"...ja vaikuttakoon teissä sen, mikä on hänelle otollista, -
Jeesuksen Kristuksen kautta; hänelle kunnia aina ja iankaikkisesti! Amen.
Minä pyydän teitä, veljet: kestäkää tämä kehoituksen [rohkaisun] sana; -
sillä lyhykäisesti minä olen teille kirjoittanut.
Tietäkää, että veljemme Timoteus on päästetty vapaaksi..."
Siinä kerrottiin tärkeä tieto.
"Timoteus on päästetty vapaaksi."
Timoteus oli saattanut olla vankilassa.
Emme tiedä, kirjoittiko Paavali vai joku muu Heprealaiskirjeen.
Tiedämme kuitenkin, että Paavali oli ollut vankilassa -
ja että Timoteus oli Paavalille kuin poika.
Paavali näki hänet ikään kuin poikanaan, koska tämä jäljitteli häntä.
Siksi Timoteuskin oli ehkä ollut vankilassa mutta pääsi sieltä pois.
"...ja jos hän pian tulee, saan minä hänen kanssaan nähdä teidät."
Kirjoittaja toivoo, -
että voisi tulla näiden ihmisten luo Timoteuksen kanssa.
Siinä tahdotaan varmaan näyttää, -
että kirjeen kirjoittaja ja Timoteus pyrkivät hengellisessä työssä samaan.
Luetaan jakeet 24-25: -
"Sanokaa tervehdys kaikille johtajillenne..."
Taas hän kehottaa muistamaan hengellisiä johtajia.
"Sanokaa tervehdys kaikille johtajillenne ja kaikille pyhille.
Tervehdyksen lähettävät teille ne, jotka ovat Italiasta."
Tässä osoitetaan, että kirjoittaja on Italiassa.
Hän on siellä vankilassa tai jostain muusta syystä.
Hän on kuullut Timoteuksen vapautumisesta -
ja toivoo pääsevänsä tämän kanssa lukijoiden luo.
Kirje päättyy jakeen 35 sanoilla, -
joihin kuuluu sana armo, jota kirjeessä on usein käytetty.
"Armo kaikkien teidän kanssanne."
Olkoon Jumalan armo teidän kaikkien kanssanne.
Kirjaimellisesti siinä lukee: "Armo kaikkien teidän kanssanne."
Sanamuodolla tahdotaan korostaa -
armon voimaa ja voitelua.
Päätetään Heprealaiskirje samoin, kuin kirjoittaja teki.
Korostetaan armon merkitystä.
Jumalan armo on väkevä.
Sillä ei ole pelkästään iankaikkista vaikutusta, -
jonka mukaan saamme olla ikuisesti Jumalan yhteydessä armosta.
Synnit on saatu anteeksi.
Siksi olemme päässeet Jumalan kanssa ikuiseen liittoon.
Jumala perusti Messiaan veren kautta iankaikkisen liiton.
Liitto ei ole pelkästään uusi, vaan valtakunta on myös ikuinen.
Armolla vaikuttaa iankaikkisia asioita.
Usein kuitenkin jätetään huomiotta, -
että Jumala vaikuttaa käytöksessämme armollaan jo nyt.
Kreikan sana armolle on charis. Hepreaksi se on usein chesed.
Sanalla chesed on tavallista laajempi merkitys.
Se ei merkitse pelkästään armoa merkityksessä ystävällisyys, -
vakaa rakkaus tai laupeus.
Nuo merkitykset löytyvät heprean sanakirjasta.
Rabbien ajattelussa sana chesed viittaa aina liittoon.
Armo viittaa liittoon, -
koska Jumala ojentaa ihmiselle armoaan, -
jotta sen liittoon kuuluvat tarkoitusperät toteutuisivat -
tuon ihmisen elämässä.
Jos Jumala ei armoaan antaisi, -
tämä ihminen ei pääsisi kokemaan liiton tarkoitusperiä eikä lupauksia, -
koska hän on erehtyväinen ihminen kuten sinä ja minäkin.
Emme ole kyenneet täyttämään Jumalan odotuksia.
Siksi Jumala tuli maailmaan ainoan Poikansa Jeshuan muodossa.
Tämä suoritti työnsä ristillä.
Kun hän kuoli ja vuodatti verensä, armo tuli ihmisten ulottuville.
Armo muuttaa meitä.
Armosta saamme ikuisen jumalasuhteen, jota ei voi rikkoa.
Jos ajatellaan, että jumalasuhteen voi rikkoa, -
uskotaan, ettei Messiaan veri riitä tekemään sitä, minkä Sana lupaa.
Älkäämme koskaan ajatelko niin.
Armo ei kuitenkaan pelkästään anna ikuista suhdetta Jumalaan.
Heprean sanalla chesed on suuri potentiaali.
Se kertoo siitä, että Jumalan kautta kaikki on mahdollista.
Jos en ole armosta osallinen, -
en ole myöskään osallinen mistään Jumalan siunauksista tai ansioista.
Ansioilla tarkoitan Jumalan voimaa, viisautta ja valoa.
Pääsemme niistä osallisiksi, koska olemme vastaanottaneet armon.
Jumalan armo on kuin lupalippu, jolla pääsemme hänen aarrevarastoihinsa.
Mitä tahansa tarvitsemmekin -
hänen tarkoitusperiensä toteuttamiseen, -
saamme anoa häneltä armosta ja vastaanottaa sen.
Armon tarkoitus on se, -
että Jumalan tarkoitusperät toteutuisivat elämässäni -
ja sen kautta, mikä on tärkeää.
Kyse on toisista ihmisistä ja tilanteista.
Jumalan armo vaikuttaa minussa syvän halun -
puuttua tiettyihin tilanteisiin. Siitä tulee osa minua.
Kyse on tilanteista, jotka eivät meille välttämättä kuulu.
Armo saa meidät esirukoukseen sen puolesta, -
että Jumalan kirkkaus ilmestyisi kyseiseen tilanteeseen -
ja Jumalan tahto tapahtuisi siinä.
Jumalan kirkkaus ilmestyy vain silloin, kun hänen tahtonsa toteutuu.
Niin armo auttaa meitä toimimaan tässä ajassa.
Jumalan armo voi voimassaan muuttaa, kuka olet ja mitä teet.
Nähdään ensi kerralla, jolloin alamme tutkia erästä toista Raamatun kirjaa.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen